Drudzenes
Drudzenes (latīņu: Gentiana) ir augu ģints genciānu dzimtā. Ģints pārstāvjiem ir raksturīgi lieli, zvanveidīgi ziedi, kuri ļoti bieži ir koši zilā krāsā. Šajā ģintī ir vismaz 400 augu sugu, no kurām 2 ir sastopamas Latvijā: Krustlapu drudzene (Gentiana cruciata), Tumšzilā drudzene (Gentiana pneumonanthe). Ģints savu latīnisko nosaukumu "Gentiana" ir ieguvusi par godu Ilīrijas valdniekam Gentijam, kurš pirmais ģints pārstāvjiem konstatēja tonizējošas (medicīniskas) īpašības.